Kursbeskrivelse

=**Teknologi, verdiskaping og samfunnsendring, Master of management, NTNU**=

Du vil lære å forstå og å anvende de sentrale mekanismene i den digitale økonomien, og skjønne hvilke konsekvenser disse har med tanke på forretningsmodeller og organisasjonsforståelse.

Kurset gir en grunnleggende innsikt i samspillet mellom teknologiendring og utvikling, med spesiell fokus på informasjons- og kommunikasjonsteknologi, samfunnsendring, økonomi og organisasjonsendring. Faget tar for seg sentrale trekk ved den kommunikasjons- og informasjonsteknologiske utviklingen, og sammenhengen mellom dette og forandringer i betingelsene for økonomisk aktivitet, slik som globalisering, nye distribusjonsformer og utvikling av nye forretningsmodeller. Det drøftes videre hvordan denne utviklingen virker inn når det gjelder organisasjon og arbeid, både på organisasjonsnivå og for den enkelte arbeidstaker. Kurset bygger på en samspillsmodell, der innsikt i den generelle samfunnsutvikling, teknologiutvikling og organisasjonsforståelse skaper grobunn for nye forretnings-, tjeneste-, og organisasjonsmodeller.

Temaer
 * Teknologi og samfunnsendring i historisk perspektiv
 * Teknologisk determinisme, disruptive teknologier
 * Utviklingen av IKT
 * Teknologisk konvergens, divergens, utvikling og migrasjon
 * Nye medier og medievaner
 * Fra fysiske produkter til digitale tjenester, eks musikksektoren
 * Fra fysisk til immateriell økonomi
 * Digital økonomi, Metcalf's lov og teorien om increasing returns
 * Nettverksøkonomi og transaksjonskostnader
 * Organisasjonsformer og organisasjonsendring
 * Virtuelle organisasjoner og nettverksorganisasjoner
 * Forretningsmodeller for digitale tjenester
 * ECommerce, e-handel, elektronisk samhandling
 * Samarbeid og samarbeidsteknologi
 * Den digitale transformasjonen
 * Effekter av teknologiendringer på ulike samfunnsnivåer
 * Industrielle teknologiers betydning for samfunnsutviklingen
 * Olje/gassteknologi, shipping, bioteknologi
 * Teknologiutvikling som grunnlag for økt konkurransekraft
 * Digitale skiller

Læringsmål Etter kurset skal du forstå og kunne anvende de sentrale mekanismene i den digitale økonomien, og hvilke konsekvenser disse har med tanke på forretningsmodeller og organisasjonsforståelse.

Eksamen er en toukers hjemmeeksamen som kan skrives individuelt eller i grupper på inntil tre medlemmer. Eksamensperiode: 4. november - 18. november

Første samling: 22.-23. september. NTNU, Trondheim Andre samling: 3. - 4. november. NTNU, Trondheim